b'\n_START_ARTICLE_\nOb\xc4\x8dina Vodice\n_START_SECTION_\nLega\n_START_PARAGRAPH_\nOb\xc4\x8dina Vodice le\xc5\xbei v osrednjem delu Slovenije v bli\xc5\xbeini prestolnice in letali\xc5\xa1\xc4\x8da Jo\xc5\xbeeta Pu\xc4\x8dnika v bli\xc5\xbeini Spodnjega Brnika. Zaradi neposredne bli\xc5\xbeine avtocestnega priklju\xc4\x8dka je dobro dostopna in prehodna. Kot del Ljubljanske urbane regije (RRA LUR) je povezana z Ljubljanskim potni\xc5\xa1kim prometom. Meji na \xc5\xa1est ob\xc4\x8din, in sicer mestno ob\xc4\x8dino Ljubljana na jugu, Medvode in \xc5\xa0en\xc4\x8dur na zahodu, Cerklje na Gorenjskem na severu ter Komendo in Menge\xc5\xa1 na vzhodu.\n_START_SECTION_\nNaselja v ob\xc4\x8dini\n_START_PARAGRAPH_\nOb\xc4\x8dino Vodice sestavlja 16 naselij: Bukovica pri Vodicah, Dobru\xc5\xa1a, Dornice, Koseze, Polje pri Vodicah, Povodje, Repnje, Selo pri Vodicah, Skaru\xc4\x8dna, \xc5\xa0inkov Turn, Torovo, Utik, Vesca, Vodice, Vojsko, Zapoge.'